CELEX: 62022TN0039
Language: ga
Date: 2022-01-19 00:00:00
Title: Cás T-39/22: Caingean arna tabhairt an 19 Eanáir 2022 – OA v An Pharlaimint

28.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 138/14
            
         
      Caingean arna tabhairt an 19 Eanáir 2022 – OA v An Pharlaimint
      (Cás T-39/22)
      (2022/C 138/30)
      Teanga an cháis: an Béarla
      
         Páirtithe
      
      
         Iarratasóir: OA (ionadaithe: G. Rossi agus F. Regaldo, Dlíodóirí)
      
         Cosantóir: Parlaimint na hEorpa
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Seasamh leis an iarratas;
               
            
                  —
               
               
                  An dá chinneadh atá faoi chonspóid a chur ar neamhní (seachas an chuid sa dara chinneadh atá faoi chonspóid lenar sheas an cosantóir leis an ngearán maidir leis an aois inphinsin);
               
            
                  —
               
               
                  A lua nár mhór méid pinsin an iarratasóra a shuíomh de réir mheán na dtuarastal go léir arna bhfáil ag an iarratasóir ón 24.6.2010 go dtí an 31.3.2021 (riail pro-rata);
               
            
                  —
               
               
                  A lua, chun méid pinsin an iarratasóra a ríomh, nár mhór an tréimhse seirbhíse ag an institiúid, idir 27.7.2004 agus 1.07.2009, a chur san áireamh freisin;
               
            
                  —
               
               
                  an cosantóir a dhaoradh chun cúiteamh a íoc as an damáiste arna dhéanamh don iarratasóir, ar mhéid a shocrófar de réir na foirmle dá dtagraítear faoi mhír 74 (an iarratais), nó ar mhéid ar bith eile a fhéadfaidh an Chúirt a chinneadh a bheith cóir agus ceart (sa hipitéis shéanta agus nach gcreidtear nach n-ordaíonn an Chúirt an méid a luaitear faoi mhíreanna 2, 3 agus 4 thuas); agus,
               
            
                  —
               
               
                  an cosantóir a dhaoradh na costais a íoc (i gcás ar bith).
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir ocht saincheist dlí.
      
                  1.
               
               
                  An chéad saincheist dlí lena n-éilítear go bhfuil socruithe mionsonraithe áirithe socraithe roimh ré ag na cinntí a chonspóidtear chun méid cheart pinsin an iarratasóra a ríomh agus go bhfuil an t-iarratas inghlactha dá réir.
               
            
                  2.
               
               
                  An dara saincheist dlí lena n-éilítear gur bhain na cinntí a chonspóidtear míbhrí as cásdlí na Cúirte maidir le hinghlacthacht.
               
            
                  3.
               
               
                  An tríú saincheist dlí lena n-éilítear nach bhfuil aon drochthionchar ag an gcinneadh atá á lorg ag an iarratasóir ar an gcosantóir, fiú i gcás athruithe sa todhchaí ar stádas oibre an chéad duine acu.
               
            
                  4.
               
               
                  An ceathrú saincheist dlí lena n-éilítear gur cheart an tréimhse seirbhíse a thug an t-iarratasóir idir 2004 agus 2009 a mheas mar thréimhse seirbhíse ag an institiúid.
               
            
                  5.
               
               
                  An cúigiú saincheist dlí lena n-éilítear gur cheart go dtabharfaí le fios go bhfuil 63 bliana d'aois mar thoradh ar athchinneadh na haoise inphinsin, gan dochar d'achomharc a dhéanamh ar chinneadh an chosantóra atá le teacht.
               
            
                  6.
               
               
                  An séú saincheist dlí lena n-éilítear nár mhór an riail pro-rata, mar a thugtar air, a chur i bhfeidhm.
               
            
                  7.
               
               
                  An seachtú saincheist dlí lena n-éilítear an dífheidhmiú páirteach a d’fhéadfadh a bheith ann (ag tagairt do na focail (1)“final” agus “last”) d’Airteagal 77(2) de na Rialacháin Foirne, chun sáruithe ar phrionsabail an chomhionannais agus na comhréireachta a réiteach.
               
            
                  8.
               
               
                  An t-ochtú saincheist dlí, ina bhfuil iarratas ar dhamáistí.
               
            
         (1)  Níl leagan Gaeilge de na Rialacháin Foirne ar fáil, mar sin luaitear na focail mar atá siad san iarratas sa bhunteanga.